SMT วอลุ่มแน่น-บวกแรง 8% รับคำสั่งซื้อล่วงหน้ายาวถึงไตรมาส 4 ลุ้นกำไรปีนี้โตทะลัก 139%
SMT วอลุ่มแน่น-บวกแรง 8% โดย ณ เวลา 15.48 น. อยู่ที่ระดับ 7.40 บาท บวก 0.50 บาท รับคำสั่งซื้อล่วงหน้ายาวถึงไตรมาส 4 ลุ้นกำไรปีนี้โตทะลัก 139% 
SMT วอลุ่มแน่น-บวกแรง 8% โดย ณ เวลา 15.48 น. อยู่ที่ระดับ 7.40 บาท บวก 0.50 บาท รับคำสั่งซื้อล่วงหน้ายาวถึงไตรมาส 4 ลุ้นกำไรปีนี้โตทะลัก 139%
14 ก.ค. 2564

ผู้สื่อข่าวรายงานว่า วันนี้(14ก.ค.2564) ราคาหุ้นบริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 16.05 น. อยู่ที่ระดับ 7.45 บาท บวก 0.55 บาท หรือ 7.97% ด้วยมูลค่าซื้อขาย 411.95 ล้านบาท ราคาหุ้นนิวไฮรอบ 4 ปี 5 เดือน โดยเทียบตั้งแต่หุ้นยืนที่ระดับ 7.85 บาท เมื่อวันที่ 3 ก.พ.2560

บล.โนมูระ พัฒนสิน ระบุในบทวิเคราะห์ว่า SMT ปัจจุบันคำสั่งซื้อล่วงหน้ายาวถึงไตรมาส 4/2564 และคิดเป็น 96% ของเป้าหมายทั้งปีที่คาดโต 36% เทียบช่วงเดียวกันของปีก่อนแล้ว
โดยสินค้าที่โตดีคือกลุ่ม Optics และ Box Build ขณะที่สินค้าหลักเดิมอย่าง IC ทรงตัว ด้านวัตถุดิบเริ่มมีบางรายการที่เริ่มหายาก แต่ยังเชื่อมั่นว่า Supplier ยังจัดส่งได้ปกติ หากอิงตามเป้าของบริษัท
ประเมินกำไรปี 2564-2565 โต 139% เทียบช่วงเดียวกันของปีก่อน และ โต 51% เทียบช่วงเดียวกันของปีก่อน ตามลำดับ หากอิง Target PE 25 เท่าจะได้ราคาเป้าหมายปี 2565 ที่ 7.50 บาท แนะนำรอ “ซื้ออ่อนตัว”